كان معروف عن أبونا بشارة أبو مراد إنّو كان ياخد حصتو من الأكل بالدير و يقدّمها لأول فقير بيلتقي فيه حتّى إنّو بحرب الـ ١٩١٤ وقت صار في مجاعة كمّل هالشّغلة و صار يقعُد بلا أكل تا يطعمي الفقرا و طوّلت الحرب و هوي صار لونو أصفر و ضعِف كتير.
جابولو الطبيب فكّروه مريض لأنو ما حدا كان عارف شو عم يعمِل!
قلّن الدكتور بعد ما فحصو إنّو مريض بمرض الجوع و ما إلو دوا إلاّ إنّو ياكل منيح!
الزوّادة اليوم بتقلّنا :
إنّو لازم نتعلّم من سِيَر القديسين و نِفهم إنّو لازم نخدُم غيرنا و نساعد بعيد عن الأنانيّة و كونو أكيدين إنّو ربنا ما بيترِكنا أبدًا...